ⵄⴱⴷⵍⴽⵔⵉⵎ ⵖⵍⵍⴰⴱ

ⵄⴱⴷⵍⴽⵔⵉⵎ ⵖⵍⵍⴰⴱ (31 ⴷⵓⵊⴰⵏⴱⵉⵔ 1919 - 14 ⵖⵓⵛⵜ 2017), ⵉⴳⴰ ⵢⴰⵏ ⵓⵎⴰⵔⴰ, ⴰⵏⵎⵣⵔⴰⵢ, ⴰⵎⵏⴳⴰⵍ (ⴰⵎⵙⵓⵏⴳⴰⵍ), ⴰⵏⵙⴽⵍⴰ, ⴷ ⵓⵏⵖⵎⴰⵙ ⴰⵎⵖⵔⵉⴱⵉ, ⵉⵍⵓⵍ ⴳ ⴼⴰⵙ/ⴼⴰⵣⴰⵣ. ⵉⴳⴰ ⴰⵎⴰⵔⴰ ⵏ ⵜⵙⵖⵓⵏⵜ ⵏ "ⵍⵄⴰⵍⴰⵎ" ⵍⵍⵉ ⵉⴹⴼⵕⵏ ⵉ ⵓⴽⴰⴱⴰⵕ ⵏ ⵜⵙⵉⵎⴰⵏⵜ.ⴷ ⵜⵜⵓⵙⵓⵖⵍⵏ ⴰⵙ ⴽⵉⴳⴰⵏ ⵏ ⵉⴳⵉⵜⵏ ⵉⵙⴽⵍⴰⵏⵏ ⴷ ⵓⵏⴳⴰⵍ ⵏⵏⵙ ⵖⵔ ⵜⵓⴳⴷⵜ ⵏ ⵜⵓⵜⵍⴰⵢⵉⵏ ⴰⵎ ⵜⴰⴼⵕⴰⵏⵚⵉⵚⵜ, ⵜⴰⵚⴱⵍⵢⵓⵏⵉⵜ, ⵜⴰⴽⴰⵜⴰⵍⵓⵏⵉⵜ, ⵜⴰⵍⵓⵕⴷⵓⵏⵉⵜ, ⵜⴰⵟⴰⵍⵢⴰⵏⵉⵜ ⴷ ⵜⴰⵏⴳⵍⵉⵣⵜ. ⵉⵜⵜⵢⵓⵔⴰ ⵖⴼ ⵉⴳⵉⵜⵏ ⵏⵏⵙ ⵉⵙⴽⵍⴰⵏⵏ ⴷ ⵓⵍⴰ ⵜⵓⵏⴳⴰⵍⵉⵏ ⵏⵏⵙ ⵉ ⵢⵓⴳⴳⴰⵔ ⵏ ⵙⵎⵎⵓⵎⵔⴰⵡ ⵏ ⵜⵎⴽⵔⵉⵙⵜ ⵜⴰⵙⴷⴰⵡⴰⵏⵜ ⵏ ⵜⵖⵓⵔⵉⵡⵉⵏ ⵜⵉⵏⴰⴼⵍⵍⴰⵜⵉⵏ ⴷ ⴷⴷⵓⴽⵜⵓⵔⴰ ⴳ ⴽⵉⴳⴰⵏ ⵏ ⵜⵙⴷⴰⵡⵉⵢⵉⵏ ⵜⵉⵎⵖⵔⵉⴱⵉⵢⵉⵏ.ⵄⴱⴷⵍⴽⵔⵉⵎ ⵖⵍⵍⴰⴱ

 ⵜⵓⴷⵔⵜ ⵏⵏⵙ 
ⵉⵍⵓⵍ ⵄⴱⴷⵍⴽⵔⵉⵎ ⵖⵍⵍⴰⴱ ⴳ ⴼⴰⵙ ⴰⵙⴳⴳⵯⴰⵙ ⵏ 1919. ⵉⵖⵔⴰ ⵜⵉⵖⵔⵉ ⵏⵏⵙ ⵜⴰⵎⵣⵡⴰⵔⵓⵜ ⴳ ⵜⵉⵏⵎⴰⵍ ⵜⵉⵍⴻⵍⵍⵉⵢⵉⵏ, ⵉⵍⵎⵎⴰ ⴳ ⵜⵖⵉⵡⴰⵏⵜ ⵏ ⵍⵇⴰⵕⴰⵡⵉⵢⵢⵉⵏ ⵙⴳ ⵓⵙⴳⴳⵯⴰⵙ ⵏ 1932. ⵉⵎⵓⴷⴷⴰ ⵖⵔ ⵍⵇⴰⵀⵉⵕⴰ ⴳ ⴽⵜⵓⴱⵕ ⵏ ⵓⵙⴳⴳⵯⴰⵙ 1937, ⵉⴽⵛⵎ ⵙ ⵜⵖⵉⵡⴰⵏⵜ ⵏ ⵜⵙⴽⵍⴰ ⴳ ⵜⵙⴷⴰⵡⵉⵜ ⵏ ⵍⵇⴰⵀⵉⵕⴰ (ⴼⵓⵡⴰⴷ ⴰⵎⵣⵡⴰⵔⵓ) ⴰⵙⴳⴳⵯⴰⵙ ⵏ 1940 ⴷ ⵉⵙⵙⵓⴼⵖ ⴷ ⴳⵉⵙ ⴰⵙⴳⴳⵯⴰⵙ ⵏ 1944 (ⵜⴰⵣⵓⵏⵉ ⵏ ⵜⵓⵜⵍⴰⵢⵜ ⵜⴰⵄⵕⴰⴱⵜ).

ⵉⴽⴽⴰ ⵜ ⵉⵏⵏ ⵉⴳⴰ ⴰⴳⵎⴰⵎ ⴰⵎⵙⵔⵙⵍ ⵏ ⵜⵎⵙⵎⵓⵏⵜ ⵏ ⵉⵎⵃⴹⴰⵕⵏ(ⵉⵏⵍⵎⴰⴷⵏ) ⵉⵙⵔⵖⵉⵏ ⴳ ⵜⵖⵉⵡⴰⵏⵜ ⵏ ⵜⵙⴽⵍⴰ (ⴰⵙⴳⴳⵯⴰⵙ ⵏ 1942) ⵍⵍⵉ ⴳ ⵜⵍⵍⴰ ⵢⴰⵜ ⵜⴳⵔⵓⵎⵎⴰ ⵏ ⵉⵎⵃⴹⴰⵕⵏ ⵙⴳ ⵙⵓⵔⵢⴰ, ⵍⵄⵉⵔⴰⵇ, ⵎⵉⵚⵕⴰ, ⴼⵉⵍⵉⵙⵟⵉⵏ, ⴷ ⵙⵙⵓⴷⴰⵏ ⴷ ⵍⵎⵖⵔⵉⴱ, ⴷⴷⵓ ⵜⵏⵙⵙⵉⵅⴼⵜ ⵏ ⴷⴷⵓⴽⵜⵓⵔ ⵄⴱⴷⵍⵡⴰⵀⵀⴰⴱ ⵄⵣⵣⴰⵎ, ⵜⴽⴽⴰ ⵜⵜ ⵉⵏⵏ  ⵜⵙⵡⵓⵔⵉ  ⴰⴷ ⵜⴰⵣⵏ "ⵜⵉⵡⵏⴳⵉⵎⵉⵏ ⵏ ⵜⵖⵍⵏⵓⵥⵕⵉⵜ ⵜⴰⵙⵔⵖⵉⵏⵜ " ⵜⵉⵣⵉ ⵢⴰⵏⵏ. ⵖⵍⵍⴰⴱ ⵉⴳⴰ ⴰⵡⴷ ⵢⴰⵏ ⵓⴳⵎⴰⵎ ⴳ ⵜⵎⵙⵎⵓⵏⵜ "ⵍⵓⵎⴰⵏⴰ /ⵉⵏⴼⵍⴰⵙ" ⵍⵍⵉ ⵉⴳⴰⵏ ⵢⴰⵜ ⵜⵎⵙⵎⵓⵏⵜ ⵜⴰⴷⵍⵙⴰⵏⵜ ⵍⵍⵉ ⵉⵙⵙⵉⵅⴼ ⵓⵙⵍⵎⴰⴷ ⴰⵎⵉⵏ ⵍⵅⵓⵍⵉ ⴷ  ⵜⵙⵙⵓⴼⵖ ⴷ ⵜⴰⵙⵖⵓⵏⵜ ⵏ "ⵍⵓⵎⴰⵏⴰ" ⵉⵏⴼⵍⴰⵙ.

ⵉⵙⵙⵏⵜⵉ ⴰⵎⵓⵙⵙⵓ ⵏⵏⵙ ⴰⵙⵔⵜⴰⵏ ⴳ ⵍⵇⴰⵀⵉⵕⴰ ⵃⵎⴰ ⴰⴷ ⵉⵙⵙⴼⵔⴽ ⵙ ⵜⵎⵙⴰⵔⵜ ⵏ ⵍⵎⵖⵔⵉⴱ ⴷ ⵜⵙⵉⵎⴰⵏⵜ ⵏⵏⵙ ⴳ ⵜⵣⵡⵉⵔⵉ ⵏ ⵉⵙⴳⴳⵯⴰⵙⵏ ⵏ ⵉⴷ ⴽⴽⵓⵎⵔⴰⵡ ,ⴷ  ⵉⴷⵔⴰ ⴷ ⵉⵎⴷⴷⵓⴽⴽⵯⴰⵍ ⵏⵏⵙ ⵉⵎⵖⵔⴰⴱⵉⵢⵏ ⴳ ⵓⵙⵙⵔⵙⵍ ⵏ "ⵜⴰⵎⵇⵇⵓⵏⵜ ⵏ ⵓⴼⵔⴰⴳ ⵖⴼ ⵎⵕⵕⴰⴽⵛ" ⴰⵙⴳⴳⵯⴰⵙ ⵏ 1943.

ⵜⴼⴽⴰ ⵜⵎⵇⵇⵓⵏⵜ ⴰⵏⵏ ⵢⴰⵜ ⵜⵎⵙⵙⴽⵜⵉⵜ ⵉ ⵜⵎⵙⵇⴰⴷⵉⵏ ⵏ ⵉⵎⵥⵟⵟⵉⴹⵏ ⴷ ⵜⵏⴱⴰⴹⵜ ⵜⴰⵎⵉⵚⵕⵉⵜ, ⵜⴻⵜⵜⵔ ⴳⵉⵙ ⵜⵙⵉⵎⴰⵏⵜ ⵏ ⵍⵎⵖⵔⵉⴱ ⴳ ⵉⵏⵏⴰⵢⵔ 1944 ⵙ ⵓⵎⵢⴰⴽⵓⴷ ⴷ ⵜⵏⵜⴰⵎⵜ ⵍⵍⵉ ⵉⴼⴽⴰ ⵓⴽⴰⴱⴰⵕ ⵏ ⵜⵙⵉⵎⴰⵏⵜ ⴳ ⵍⵎⵖⵔⵉⴱ ⴱⵍⴰ ⴰⵎⵙⴰⵛⴽⴰ ⵣⵡⴰⵔ, ⴰⵛⴽⵓ ⴱⴱⵉⵏ ⵉⵎⵢⴰⵡⴰⴹⵏ  ⴳⵔ ⵙⵏⴰⵜ ⵜⵎⵉⵣⴰⵔ ⴳ ⵓⵣⵎⵣ ⵏ ⵢⵉⵎⵏⵖⵉ.

ⵉⵙⵡⵓⵔⵉ ⴰⵎ ⴰⵙⵍⵎⴰⴷ ⴳ ⵜⵉⵏⵎⴰⵍ ⵜⵉⵙⵉⵏⴰⵏⵉⵏ ⵜⵉⵎⵉⵚⵕⵉⵢⵉⵏ ⴹⴰⵕⵜ ⵏ ⵓⵙⵙⵓⴼⵖ ⵏⵏⵙ ⵙⴳ ⵜⵖⵉⵡⴰⵏⵜ ⵏ ⵜⵙⴽⵍⴰ (1945-1947).

ⵉⵙⵙⵏⵜⵉ ⴰⴷ ⵉⴼⵙⵔ ⵜⵉⵡⵓⵔⵉⵡⵉⵏ ⵏⵏⵙ ⴳ ⵓⵙⴳⴳⵯⴰⵙ 1936, ⵉⴼⵙⵔ ⴰⵎⴰⴳⵔⴰⴷ ⵏⵏⵙ ⴰⵎⵣⵡⴰⵔⵓ ⴳ ⵓⵖⵎⵉⵙ ⵏ " ⵜⴰⴱⵔⴰⵜ الرسالة" ⵜⴰⵇⴰⵀⵉⵔⵉⵜ. ⵉⵙⵎⴷ  ⴳ ⴽⵉⴳⴰⵏ ⵏ  ⵉⴳⵔⴰⵏ  ⵉⵙⴽⵍⴰⵏⵏ ⴷ ⵉⴷⵍⵙⴰⵏⵏ ⵙⴳ ⵓⵙⴳⴳⵯⴰⵙ ⵏ 1947. ⴷ ⵙⵜⵉⵏ ⵜ ⵉⵎⴷⴷⵓⴽⴽⵯⴰⵍ ⵏⵏⵙ ⵉⵎⵖⵔⴰⴱⵉⵢⵏ, ⴷ ⵉⴷⵣⴰⵢⵔⵉⵏ ⴷ ⵉⵜⵓⵏⵙⵉⵢⵏ ⴰⴷ ⵉⴳ ⴰⵏⴼⵍⵓⵙ ⴰⵎⴰⵜⴰⵢ ⵏ ⵓⴳⵔⴰⵡ ⴰⵎⵖⵔⵉⴱⵉ ⵍⵍⵉ ⵉⵜⵜⵓⵙⴽⴰⵔⵏ ⴰⵙⴳⴳⵯⴰⵙ ⵏ 1947.

ⵢⵓⵔⵔⵉ ⴷ ⵖⵔ ⵍⵎⵖⵔⵉⴱ ⴳ ⴷⵓⵊⴰⵏⴱⵉⵔ 1948, ⵉⵙⵙⵉⵅⴼ ⵜⵉⵔⵔⴰ ⵏ  "ⵜⴰⴱⵔⴰⵜ ⵏ ⵍⵎⵖⵔⵉⴱ" ⵜⴰⴷⵍⵙⴰⵏⵜ ⵜⴰⵏⵎⴰⵍⴰⵙⵙⵜ, ⵉⵍⵎⵎⴰ ⵙ ⵜⴰⵢⵢⵓⵔⴰⵏⵜ  ⵙⴳ ⵓⵙⴳⴳⵯⴰⵙ ⵏ 1949 ⴰⵔ ⴰⵢⵍⵍⵉⵖ ⵜⵜ ⵜⵙⴱⵉⴷⴷ ⵜⵣⴷⵓⵖⵜ ⵜⴰⵎⴰⵜⴰⵢⵜ ⵏ ⴼⵕⴰⵏⵚⴰ ⴳ ⴷⵓⵊⴰⵏⴱⵉⵔ 1952. ⵉⵙⵡⵓⵔⵉ ⴳ ⵓⵣⵎⵣ ⴰⵏⵏ ⵏⵉⵜ ⴰⵎ ⴰⵎⴰⵔⴰ ⴳ ⵜⵙⵖⵓⵏⵜ "ⵍⵄⴰⵍⴰⵎ " ⵜⴰⴽⵓⵢⴰⵙⵙⵜ ⴰⵢⵍⵍⵉⴳ ⵜⵜ ⵜⵙⴱⵉⴷⴷⵏⵜ ⴰⵡⴷ ⵏⵜⵜⴰⵜ ⴳ ⵜⵉⵣⵉ ⵢⴰⵏⵏ ⵏⵉⵜ. ⵉⵙⵙⵉⵅⴼ ⵜⵉⵔⵔⴰ ⵏ ⵜⵙⵖⵓⵏⵜ "ⵍⴱⴰⵢⵢⵉⵏⴰ ⵛⵛⴰⵀⵔⵉⵢⴰ".

ⵉⵖⵜⵙ ⴰⴷ ⵉⴼⴽ  ⵜⴰⵥⵕⵥⵓⵎⵜ ⵙⴳ ⵜⴰⵡⵓⵔⵉ ⵏⵏⵙ ⴳ ⵉⵏⵏⴰⵢⵔ 1959,  ⴷ ⵢⵓⵔⵔⵉ ⴷ ⵙ ⵜⵡⵓⵔⵉ ⴳ ⵓⵖⵎⵉⵙ "ⵍⵄⴰⵍⴰⵎ" ⴰⵎⵎ ⴰⵏⵙⵙⵉⵅⴼ ⵏ ⵜⵉⵔⵔⴰ,ⴷ ⴳ ⵓⵙⴳⴳⵯⴰⵙ ⵏ 1960 ⵉⴳⴰ ⴰⵏⵎⵀⴰⵍ ⵏⵏⵙ ⴰⵔ ⵢⵓⵍⵢⵓⵣ 2004. ⴷ ⵉⴽⴽⴰ ⵜ ⵉⵏⵏ ⵢⴰⴷⵍⵍⵉ ⵉⴼⵍ ⵜⴰⵡⵓⵔⵉ ⵏⵏⵙ ⴳ ⵓⵖⵎⵉⵙ ⴰⴷ ⴳ ⵓⵣⵎⵣ ⵏ 1981 ⴰⵔ 1985, ⴷ ⵉⴳ ⴰⴽⵓⴷⴰⵏⵏ ⴰⵎⴰⵡⴰⵙ ⴰⵎⴰⵍⴰⵍ ⴷⴰⵔ ⵓⵎⴰⵡⴰⵙ ⴰⵎⵣⵡⴰⵔⵓ ⴳ ⵜⵏⴱⴰⴹⵜ ⵏ ⴱⵓⵄⴱⵉⴷ ⵜⵉⵙ ⵙⵏⴰⵜ.ⵜⵓⴷⵔⵜ ⵏⵏⵙ

 ⵜⵉⵎⵔⵙⴰⵍ ⵏⵏⴰ ⴳ ⵉⵙⵡⵓⵔⵉ 

    ⵉⴳⴰ ⴰⴳⵎⴰⵎ ⴷ ⵓⵎⵓⵣⵔ ⴳ ⵓⴽⴰⴱⴰⵕ ⵏ ⵜⵙⵉⵎⴰⵏⵜ, ⵉⵜⵜⵢⴰⵡⵙⵜⴰⵢ ⴳ ⵜⵙⵇⵇⵉⵎⵜ ⵜⴰⵎⵣⵣⴳⴰⵔⵜ ⴷ ⵉⵙⵎⴰⵢⵏⵓ ⴰⵙⵜⴰⵢ ⵏⵏⵙ ⵙⴳ ⵓⴳⵔⴰⵡ ⵡⵉⵙ ⵙⵎⵎⵓⵙ ⴰⵙⴳⴳⵯⴰⵙ ⵏ 1960.
    ⴰⴳⵎⴰⵎ ⴳ ⵓⵙⵇⵇⵉⵎ ⵏ ⵜⵏⵙⵙⵉⵅⴼⵜ ⵏ ⵓⴽⴰⴱⴰⵕ ⵏ ⵜⵙⵉⵎⴰⵏⵜ ⴹⴰⵕⵜ ⵏ ⵜⵎⵜⵜⴰⵏⵜ ⵏ ⵄⵍⵍⴰⵍ ⵍⴼⴰⵙⵉ, ⴰⵏⴱⴱⴰⴹ ⵏ ⵓⴽⴰⴱⴰⵕ, ⴰⵙⴳⴳⵯⴰⵙ ⵏ 1974.
    ⴰⵏⵙⵙⵉⵅⴼ ⵏ ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ (1968-1976), ⵉⵙⵎⴰⵢⵏⵓ ⴰⵙⵜⴰⵢ ⵏⵏⵙ ⴳ ⴽⵕⴰⴹ ⵉⴳⵔⴰⵡⵏ. ⵉⵙⵙⵉⵅⴼ ⵜⴰⵙⵖⵓⵏⵜ "ⴰⴼⴰⵇ" ⵍⵍⵉ ⴷ ⵉⴼⴼⵖⵏ ⵙⴳ ⵜⴰⵎⵓⵏⵜ.
    ⴰⵎⴰⵔⵉ ⵏ ⵓⵏⵙⵙⵉⵅⴼ ⵏ ⵜⴰⵎⵓⵏⵜ ⵏ ⵉⵏⵙⴽⴰⵍⵏ ⵉⵄⵕⴰⴱⵏ 1968-1981.
 ⴰⵏⴼⵍⵓⵙ ⴰⵎⴰⵜⴰⵢ ⵏ ⵓⵏⵎⴰⵍⵍⵓ ⴰⵏⴰⵎⵓⵔ ⵏ ⵜⵏⵖⵎⴰⵙⵜ ⵜⴰⵎⵖⵔⵉⴱⵉⵜ ⵜⵉⵣⵉ ⵍⵍⵉ ⵜⴻⵜⵜⵓⵙⴽⴰⵔ ⴰⵙⴳⴳⵯⴰⵙ ⵏ 1961, ⵉⵙⵎⴰⵢⵏⵓ ⴰⵙⵜⴰⵢ ⵏⵏⵙ ⴳ ⴽⵓ ⵉⴳⵔⴰⵡⵏ ⴰⵔ ⴰⵙⴳⴳⵯⴰⵙ ⵏ 1983.
    ⴰⵎⴰⵔⵉ ⵏ ⵓⵏⴼⵍⵓⵙ ⴰⵎⴰⵜⴰⵢ ⵏ ⵜⴰⵎⵓⵏⵜ ⵏ ⵉⵏⵖⵎⴰⵙⵏ ⵉⵙⵔⵖⵉⵢⵏ (1965-1983).
    ⴰⴳⵎⴰⵎ ⴳ ⵜⴽⴰⴷⵉⵎⵉⵜ ⵏ ⵜⴳⵍⴷⵉⵜ ⵏ ⵍⵎⵖⵔⵉⴱ ⵙⴳ ⵎⴰⴷ ⵜⴻⵜⵜⵓⵙⴽⴰⵔ ⴳ ⵓⵙⴳⴳⵯⴰⵙ ⵏ 1980.
    ⴰⴳⵎⴰⵎ ⴳ ⵜⵎⵔⵙⵍⵜ ⵏ ⵜⴳⵎⵎⵉ ⵏ ⵜⵉⵏⵥⴻⵥⵜ ⴳ ⵜⵓⵏⵙ.
    ⴰⴳⵎⴰⵎ ⴰⵎⴰⵣⴰⵏ ⴳ ⵓⴳⵔⴰⵡ ⵏ ⵜⵓⵜⵍⴰⵢⵜ ⵜⴰⵄⵕⴰⴱⵜ ⴳ ⴱⵖⴷⴰⴷ.
    ⴰⵏⵙⵙⵉⵅⴼ ⵏ ⵜⵙⵇⵇⵉⵎⵜ ⵜⴰⴷⵍⵙⴰⵏⵜ ⵏ ⵜⵎⵔⵙⵍⵜ ⵄⵍⵍⴰⵍ ⵍⴼⴰⵙⵉ ⴳ ⵍⵎⵖⵔⵉⴱ.
   ⵉⵜⵜⵢⴰⵡⵙⵜⴰⵢ ⴰⴷ ⵉⴳ  ⴰⴳⵎⴰⵎ ⴳ ⵓⴱⵕⵍⴰⵎⴰⵏ (ⴰⵙⵇⵇⵉⵎ ⵏ ⵉⵎⴰⵔⴰⵏ) ⴳ ⵙⵏⴰⵜ ⵜⵙⵓⵜⵉⵏ  (1977-1984) ⴷ (1993-1997).

 ⴽⵔⴰ ⴳ ⵉⴳⵉⵜⵏ ⵏⵏⵙ ⵉⵙⴽⵍⴰⵏⵏ 
ⵢⵓⵔⴰ ⵓⴳⴳⴰⵔ ⵏ 75 ⵏ ⵉⴷⵍⵉⵙⵏ ⴳ ⵓⵏⴳⴰⵍ, ⵜⵓⵍⵍⵉⵙⵜ, ⵜⴰⵙⴽⵍⴰ, ⵜⴰⵙⵔⵜⵉⵜ, ⴷ ⵍⴼⵉⵇⵀ ⴰⵡⴷⵓⵙⵜⵓⵔ ⴷ ⵓⵎⵣⵔⵓⵢ ⵏ ⵍⵎⵖⵔⵉⴱ.ⵉⴳⵉⵜⵏ ⵏⵏⵙ

ⵓⵏⴳⴰⵍⵏ :

 ⵙⴰ ⵏ ⵜⴳⴳⵓⵔⴰ : (سبعة أبواب).
 ⵄⵍⵉ ⴰⵙⵍⵎⴰⴷ: (المعلم علي), (ⵢⵉⵡⵉ ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⴰⵙⴳⴳⵯⴰⵙ ⵏ 1974).
 ⵏⵎⴹⵍ ⵜⵉⵣⴰⵔⵜ: (ⵚⴹⵉⵚ ⵜⵥⵕⵉⴳⵉⵏ), (ⵢⵉⵡⵉ ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⴰⵙⴳⴳⵯⴰⵙ ⵏ 1968).
 شروخ في المرايا: (ⵙⵏⴰⵜ ⵜⵥⵕⵉⴳⵉⵏ), ⵢⵉⵡⵉ ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⴰⵙⴳⴳⵯⴰⵙ ⵏ 1994.
 ⴰⵎⵓⴷⴷⵓ ⵏ ⵓⵙⵙⵉⵍⵖ : (سفر التكوين).
 ⵓⵔ ⵏⵎⴹⵍ ⵜⵉⵣⴰⵔⵜ: (لم ندفن الماضي).
 ⴰⴽⴰⵍ ⵉⴳⴰ ⵡⵓⵔⵖ : (الأرض ذهب).
 ⵉⵎⵏⵜⵓⵍⵏ ... ⴰⵔ ⵜⵜⵏⵔⵓⵏ : (المنفيون... ينتصرون).

ⵓⵏⴳⴰⵍⵏ ⵉⵇⵓⴹⴰⴹⵏ :

 ⵜⴰⵙⵙⴰⵙⵜ ⵏ ⵓⵏⴱⵔⴰⵣ (أزمة البطل).
 ⴰⴷⴰⵎ ⴷⴰ ⵉⵜⵜⵍⵍⵉ ⵙ ⵃⴰⵡⵡⴰ (ادم يبحث عن حواء).
 ⵜⴰⵎⵙⵜⴳⴳⴰⵔⵜ (المسؤولية).
 ⵜⵉⵍⵍⴰⵙ ⴰⵢⴰ (انه الضلام)
 ⵜⵉⵣⵔⴰⵡⵉⵏ ⵜⵉⵙⵍⴰⵎⵉⵢⵉⵏ 
 ⴰⵎⵣⵔⵓⵢ ⵏ ⵍⵉⵙⵍⴰⵎ (أربع الاسلام).
 ⵜⴰⵎⴰⵖⵜ ⵏ ⵜⵖⴰⵔⴰⵙⵜ ⴷ ⵜⵖⴰⵍⵜ ⴳ ⵍⵇⵓⵕⴰⵏ (صراع المذهب والعقيدة في القران)
 ⵍⵉⵙⵍⴰⵎ ⴳ ⵜⴰⵎⴰⵖⵜ ⵏⵏⵙ ⴷ ⵜⵏⵥⴰⵕ (الاسلام في مواجهة التحديات).

ⵜⵉⵣⵔⴰⵡⵉⵏ ⵜⵉⵙⵔⵜⴰⵏⵉⵏ :

 ⵜⴰⵙⵉⵎⴰⵏⵜ(استقلالية) .
 ⵡⴰⴷ ⴰⴷ ⵉⴳⴰⵏ ⴰⴷⵓⵙⵜⵓⵔ .
 ⴰⵎⵣⴰⵖ ⵖⴼ ⵜⴷⵉⵎⵓⵇⵕⴰⵟⵉⵜ .
 ⴰⴽⴷ ⴰⵖⵔⴼ ⴳ ⵍⴱⵍⴰⵎⴰⵏ .

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⵜⴰⴷⴳⴳⵯⴰⵜ  ⵏ ⵓⴽⵡⴰⵙ 14 ⵖⵓⵛⵜ 2017 ⴳ ⵜⵖⵔⵎⵜ ⵏ ⵍⵊⴰⴷⵉⴷⴰ, ⴳ ⵓⵡⵜⴰⵢ ⵏ 98 ⵏ ⵓⵙⴳⴳⵯⴰⵙ.ⵜⴰⵎⵜⵜⴰⵏⵜ ⵏⵏⵙ

 ⵜⵉⵙⵎⵖⵓⵔⵉⵏ 

 1991: ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ ⵜⵙⵙⵎⵖⵔ ⴰⵎⴰⵔⴰ ⵄⴱⴷⵍⴽⵔⵉⵎ ⵖⵍⵍⴰⴱ.
 2006: ⴰⴽⴰⴱⴰⵕ ⵏ ⵜⵙⵉⵎⴰⵏⵜ ⵉⵙⵙⵎⵖⵔ ⵎⴰⵙⵙ ⵄⴱⴷⵍⴽⵔⵉⵎ ⵖⵍⵍⴰⴱ.
 ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ ⵖⴼ ⵓⵏⴳⴰⵍ «دفنا الماضي ⵏⵎⴹⵍ ⵜⵉⵣⴰⵔⵜ » ⴰⵙⴳⴳⵯⴰⵙ ⵏ 1968.
 ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ ⵖⴼ ⵓⵏⴳⴰⵍ « ⵄⵍⵉ ⴰⵙⵍⵎⴰⴷ المعلم علي» ⴰⵙⴳⴳⵯⴰⵙ ⵏ 1974.
 ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ ⵖⴼ ⵓⵏⴳⴰⵍ «شروخ في المرايا» ⴰⵙⴳⴳⵯⴰⵙ ⵏ 1994.
 ⵜⴰⵙⵎⵖⵓⵔⵜ ⵜⴰⵏⵙⵎⵖⵓⵔⵜ ⵏ ⵜⴽⴰⴷⵉⵎⵉⵜ ⵏ ⵜⴳⵍⴷⵉⵜ ⵏ ⵍⵎⵖⵔⵉⴱ.

 ⵥⵕ ⵓⴳⴳⴰⵔ 

 ⵄⴰⵣⵉⵣ ⴰⵅⵏⵏⵓⵛ
 ⵎⵓⵃⵎⵎⴰⴷ ⵄⴰⴱⴷ ⵍⵊⴰⴱⵉⵔⵉ
 ⴰⴽⴰⴱⴰⵕ ⵏ ⵜⵙⵉⵎⴰⵏⵜ

 ⵉⵙⴰⵖⵓⵍⵏ